**David Janssen** (1931–1980) var en amerikansk skuespiller kjent fra tv-serien *Jaget* (1963–1967). 

Janssen medvirket i nærmere 100 film- og tv-produksjoner i løpet av karrieren.

Han vant tre Golden Globe; to for TV-serien *Jaget* og én for filmen *Hell to Eternity* (1960). I 1989 ble han beæret med en stjerne på Walk of Fame.

Oppvekst og karriere
--------------------

Janssen ble født David Harold Meyer i Naponee, en liten landsby i Franklin County, Nebraska. Han var sønn av bankmannen Harold Edward Meyer (1906–1990) og Berniece Graf (1910–1995). Foreldrene ble skilt i 1935 og David og moren flyttet til Los Angeles. I 1940 giftet hun seg med Eugene Janssen (1918–1996) og både hun og sønnen tok derfor Janssen som etternavn.

Janssen i serien *Jaget* (1967)
Etter å ha fullført High School vervet Janssen seg i hæren og var stasjonert ved Fort Ord, California. Her ble han kjent med senere kjente skuespillere som Martin Milner og Clint Eastwood.

Janssen i serien *Harry O* (1975)
Han filmdebuterte som 13-åring i en liten rolle i Sonja Henie-musikalen *It's a Pleasure* (1945). Senere hadde han sentrale roller i filmer som *To Hell and Back* (1955), *Hell to Eternity* (1960), *Ring of Fire* (1961), *The Green Berets* (1968), *Marooned* (1969), *Macho Callahan* (1970) og *Møte i rom sjø* (1977). 

Han tv-debuterte i 1951 i en liten gjesterolle i serien *Boston Blackie*. I 1957 fikk han hovedrollen som Richard Diamond i kriminalserien *Richard Diamond, Private Detective* (1957–1960) og i 1964 fikk han rollen som Dr. Kimble i kriminalserienserien *Jaget* (1964–1967), som forøvrig er rollen han huskes best fra og som innbrakte ham to Golden Globes. Deretter hadde han hovedrollen i kriminalserien *O'Hara, U.S. Treasury* (1971–1972) og kriminalserien *Harry O* (1974–1976). Etter det hadde han en hovedrolle i miniserien *The Word* (1978) og en sentral rolle i miniserien *Centennial* (1978–1979), samt seriens fortellerstemme. 

Han hadde også hovedroller i flere tv-filmer, deriblant *Night Chase* (1970), *Moon of the Wolf* (1972), *Rovfuglene* (1973), *Hijack!* (1973), *Terror i dypet* (1974), *Nowhere to Run* (1978), *S.O.S. Titanic* (1979) og *Dødsfjellet* (1980).

Privatliv
---------

Janssen var gift to ganger. Først med Ellie Graham (gift i 1958, skilt i 1970) og fra 1975 og til sin død med deltids-skuespillerinnen Dani Crayne Greco (f. 1934).

Janssen døde av hjerteattak i sitt hjem i Malibu, 48 år gammel. Han var i ferd med å spille inn TV-filmen *Father Damien: The Leper Priest*. Filmen ble fullført, men med Ken Howard i rollen som Damien.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Find a Grave, Find a Grave-ID 1672, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6qh31kp, besøkt 9. oktober 2017[Hentet fra Wikidata]
4. ↑  «David Janssen». *IMDb*. Besøkt 1. august 2022.
5. ↑  IMDb awards
6. 1 2  «The First Fugitive : People.com». *web.archive.org*. 4. mars 2016. Archived from the original on 4. mars 2016. Besøkt 15. juni 2022. CS1-vedlikehold: Uheldig URL (link)
7. ↑  «David Janssen». *www.tcm.com* **(engelsk)**. Besøkt 15. juni 2022.

Eksterne lenker
---------------

* The David Janssen Archive
* (en) David Janssen på Internet Movie Database Rediger på Wikidata

* (sv) David Janssen i Svensk Filmdatabas Rediger på Wikidata

* (da) David Janssen på Filmdatabasen Rediger på Wikidata

* (fr) David Janssen på Allociné Rediger på Wikidata

* (en) David Janssen på AllMovie Rediger på Wikidata

* (en) David Janssen hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE
 |